b'\n_START_ARTICLE_\n\xc3\x9cleslaadimine\n_START_PARAGRAPH_\n\xc3\x9cleslaadimine on andmeside liiklus v\xc3\xa4ljuval suunal \xc3\xbchest arvutis\xc3\xbcsteemist teise, tavaliselt suuremasse arvutis\xc3\xbcsteemi. Kasutaja poolt vaadatuna t\xc3\xa4hendab faili \xc3\xbcleslaadimine faili saatmist teise arvutisse, mis on seatud seda vastu v\xc3\xb5tma.\n_START_SECTION_\nKiirused\n_START_PARAGRAPH_\nEnamiku koduste interneti\xc3\xbchenduste \xc3\xbcleslaadimiskiirused on oluliselt madalamad allalaadimiskiirustest (5-15 korda), kuna enamus andmesideliiklusest toimub kodukasutaja teenuse tarbimise spetsiifikast l\xc3\xa4htudes allalaadimissuunal. Seevastu ettev\xc3\xb5tetele pakutav interneti\xc3\xbchendus on enamikul juhul s\xc3\xbcmmeetriline, mis t\xc3\xa4hendab, et saavutatavad kiirused on \xc3\xbcles- ja allalaadimissuunas v\xc3\xb5rdsed.'